Babelscape/SREDFM huggingface dataset:
Σιερ-ντε-Λυσόν

Το Σιερ-ντε-Λυσόν (γαλλικά: "Cier-de-Luchon", οξιτανικά: "Cièr de Luishon") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιερουά (γαλλικά: "Cierois").
Σιερ-ντε-Ριβιέρ

Το Σιερ-ντε-Ριβιέρ (γαλλικά: "Cier-de-Rivière", οξιτανικά: "Cièr d'Arribèra") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιεραί (γαλλικά: "Ciérais").
Σιερ-Γκω

Το Σιερ-Γκω (γαλλικά: "Cierp-Gaud", οξιτανικά: "Cièrp e Gaud") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιερπουά (γαλλικά: "Cierpois").
Σεντγκαμπέλ

Το Σεντγκαμπέλ (γαλλικά: "Cintegabelle", οξιτανικά: "Senta Gabèla") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σεντγκαμπελουά (γαλλικά: "Cintegabellois").
Σιρές

Το Σιρές (γαλλικά: "Cirès", οξιτανικά: "Cirés") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιρεζουά (γαλλικά: "Cirésois").
Κλερμόν-λε-Φορ

Το Κλερμόν-λε-Φορ (γαλλικά: "Clermont-le-Fort", οξιτανικά: "Clarmont") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κλερμοντουά (γαλλικά: "Clermontois").
Κολομιέ

Το Κολομιέ (γαλλικά: "Colomiers", οξιτανικά: "Colomèrs") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κολυμερέν (γαλλικά: "Columérins").
Κορνεμπαριέ

Το Κορνεμπαριέ (γαλλικά: "Cornebarrieu", οξιτανικά: "Còrnabarriu") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κορνεμπαριέν (γαλλικά: "Cornebarriens").
Κορονσάκ

Το Κορονσάκ (γαλλικά και οξιτανικά: "Corronsac") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κορονσακαί (γαλλικά: "Corronsacais").
Κουέιγ

Το Κουέιγ (γαλλικά: "Coueilles", οξιτανικά: "Coèlhas") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κουεϊουά (γαλλικά: "Coueillois").
Κουλαντέρ

Το Κουλαντέρ (γαλλικά: "Couladère", οξιτανικά: "Coladèra") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κουλαντεριέν (γαλλικά: "Couladériens").
Πιέτρο Γκάμπα

Ο κόμης Πιέτρο Γκάμπα (ιταλικά: "Conte Pietro Gamba", Ραβέννα, 1801 – Τακτικούπολη, Μέθανα, 1828) ήταν Ιταλός φιλέλληνας, φίλος του Λόρδου Βύρωνα και αδελφός της ερωμένης του, κόμισσας Τερέζας Γκουιτσιόλι.

Γεννήθηκε στη Ραβένα το 1801, υιός του Ρουτζέρο Γκάμπα Γκιζέλλι ("Ruggero Gamba Ghiselli") (1770 - 1846) και της κόμισσας Αμαλίας Γκάμπα ("Amalia Contessa Gamba"). Αδελφή του ήταν η Τερέζα, η οποία παντρεύτηκε τον κόμη Αλεσσάντρο Γκουϊτσιόλι ("Alessandro Guiccioli"), ο Ιππόλυτος ("Ippolito") και πέντε ακόμη αδελφές, οι Φαουστίνα (Faustina), Βιττόρια (Vittoria), Ολίμπια (Olimpia), Τζούλια (Giulia) και Λάουρα (Laura).

Ο πατέρας του, Ρουτζέρο Γκάμπα, τασσόταν υπέρ της ενοποίησης της Ιταλίας, ενώ ο ίδιος ο Πιέτρο Γκάμπα ήταν ηγετικό στέλεχος των Καρμπονάρων, και οι αρχές τους συνέλαβαν στις 10 Ιουλίου του 1821, τους εξόρισαν από τα Παπικών Κρατών, απ'όπου και μετέβησαν, αρχικά, στη Μπολόνια. Το 1819, μέσω της αδερφής του, γνωρίστηκε με τον Λόρδο Βύρωνα, με τον οποίο στην πορεία ανέπτυξε στενή φιλία.

Όταν ο Λόρδος Βύρωνας, μετά από την παρότρυνση της Φιλελληνικής Επιτροπής του Λονδίνου, αποφάσισε να μεταβεί στην Ελλάδα, ο Πιέτρο Γκάμπα τον ακολούθησε, μαζί με τον Εδουάρδο Τρελώνυ μπάρκαραν στις 17 Ιουλίου με το μπρίκι Ηρακλής (Hercules) και να φτάνουν στις 3 Αυγούστου στο Αργοστόλι, στην Κεφαλονιά.

Ο Γκάμπα συνόδευσε τον Λόρδο Βύρωνα ως υπασπιστής και γραμματέας του και ο Βύρων τον όρισε αντισυνταγματάρχη στο στρατιωτικό σώμα του οποίου τον σχηματισμό χρηματοδότησε. Έπειτα από τον θάνατο του Βύρωνα, στις 19 Απριλίου 1824, ο Γκάμπα συνόδευσε τη σωρό του στην Αγγλία. Από εκεί, το 1825, εξέδωσε το «Χρονικό του τελευταίου ταξιδιού του λόρδου Μπάυρον στην Ελλάδα».

Επέστρεψε στην Ελλάδα, όπου αρρώστησε και απεβίωσε το 1828 στην Τακτικούπολη (κοντά στα Μέθανα).
Κυνιώ

Το Κυνιώ (γαλλικά: "Cugnaux", οξιτανικά: "Cunhaus") είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κυνιαλαί (γαλλικά: "Cugnalais").
Σπυρίδων Κουρκουμέλης

Ο Σπυρίδων Κουρκουμέλης ή Κορκουμέλης, ήταν Έλληνας αγωνιστής και πολιτικός της επανάστασης του 1821 από το Ανατολικό.

Προεπαναστατικά ήταν πρόκριτος Αιτωλικού, έλαβε μέρος στην Συνέλευση του Μεσολογγίου το 1821 και στην Γ΄ Συνέλευση της Δυτικής Χέρσου Ελλάδος το 1824 στο Ανατολικό. Έπειτα συμμετείχε στην Α΄ Εθνοσυνέλευση Επιδαύρου ως παραστάτης του Αιτωλικού, όπου εκλέχτηκε μέλος του Βουλευτικού το 1822.

Αιχμαλωτίστηκε κατά την παράδοση του Ανατολικού το 1823, ενώ το 1829 συμμετείχε και στην Δ΄ Εθνοσυνέλευση Άργους.
Μανώλης Λαζίκογλου

Ο Μανώλης Λαζίκογλου είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης κατά τα πρώτα χρόνια της Α' εθνικής κατηγορίας.
Αλέξιος Τζιμπουράκης

Ο Αλέξιος Τζιμπουράκης ή Τσιμπουράκης ή Τζιμπουρόπουλος (Μεσολόγγι 1779 - Μεσολόγγι 1826), ήταν Έλληνας εκπαιδευτικός, αγωνιστής και πολιτικός της επανάστασης του 1821.

Σπούδασε στην Παλαμαϊκή Σχολή και δίδαξε ως σχολάρχης στη Βοστίτσα, στα Καλάβρυτα στην Πάτρα και αλλού. Το 1821 συμμετείχε στην Α΄ Εθνοσυνέλευση Επιδαύρου ως παραστάτης του Ζυγού Αιτωλίας, μέλος της επιτροπής επί του συντάγματος.Εκλέχτηκε μέλος του Βουλευτικού το 1822. Πήρε μέρος στην Γ΄ Συνέλευση της Δυτικής Χέρσου Ελλάδος το 1824 στο Ανατολικό.

Έπεσε μαχόμενος κατά την έξοδο του Μεσολογγίου το 1826.
Omaga

Το "Omaga" είναι ένα τραγούδι από τον Τσέχο τραγουδιστή Benny Cristo. Το τραγούδι εκπροσώπησε την Τσεχία στο στο Ρότερνταμ της Ολλανδίας.
Η σκιά του παρελθόντος

Η σκιά του παρελθόντος (Ισπανικά: "La sombra del pasado") είναι τηλενουβέλα μεξικάνικης παραγωγής του 2014. Είναι ριμέικ της Μεξικάνικης τηλενουβέλας του 2001, "El manantial".

Πρωταγωνιστούν Μισέλ Ρενό, Πάμπλο Λάιλε, Αλέξις Αγιάλα και Αλεχάντρα Μπάρρος.
Τα αγροτικά

Τα αγροτικά είναι τίτλος δίσκου με ερμηνευτή τον Βασίλη Παπακωνσταντίνου. Ο δίσκος εκδόθηκε στις 14 Δεκεμβρίου του 1975. Συνθέτης των τραγουδιών του και στιχουργός δύο απ' αυτά είναι ο Θωμάς Μπακαλάκος και στιχουργός όλων των υπόλοιπων ο Διονύσης Τζεφρώνης. Επίσης ο Μπακαλάκος ερμηνεύει το προτελευταίο τραγούδι της 1ης όψεως και στο τελευταίο τραγούδι της 2ης όψεως στο οποίο συμμετέχει και Χορωδία. Ο Μπακαλάκος τον δίσκο αυτόν τον ετοίμασε το 1973 όμως η Χούντα απαγόρευσε την έκδοσή του καθώς και τη δημόσια εκτέλεση των τραγουδιών του. Παρ' όλα αυτά όμως ο Μπακαλάκος παρουσίασε ορισμένα τραγούδια του παράνομα σε μπουάτ στην Πλάκα τον Αύγουστο του 1973.
Χουάν Άνχελ Εσπάρσα

Ο Χουάν Άνχελ Εσπάρσα ("Juan Ángel Esparza", 6 Μαΐου 1973 -) είναι Μεξικανός ηθοποιός.
Ντιέγο ντε Ερίκε

O Ντιέγο ντε Ερίκε ("Diego de Erice", γεννημένος ως Ντιέγο Μιγκέλ ντε Ερίκε Ντομίνγκες "Diego Miguel de Erice Domínguez", 9 Αυγούστου 1986 -) είναι Μεξικανός ηθοποιός.
Σθενελαΐδας

Ο Σθενελαΐδας ήταν Σπαρτιάτης που κατείχε το αξίωμα του Εφόρου το 432 ΠΚΕ. Προέτρεψε τους Λακεδαιμόνιους και τους συμμάχους τους εκείνο το έτος, να κηρύξουν πόλεμο κατά των Αθηναίων. Η δημηγορία που βάζει ο Θουκυδίδης στο στόμα του χαρακτηρίζεται έντονα από τα χαρακτηριστικά της σπαρτιατικής ευγλωττίας, της απλότητας και της συντομίας. Ήταν πατέρας του Σπαρτιάτη στρατηγού Αλκαμένη.
Άγιος Άνθιμος Χίου

Ο Άγιος Άνθιμος Χίου (1869 - 1960), γνωστός στον κόσμο ως Αργύριος Κ. Βαγιάνος, γεννήθηκε στην περιοχή του Αγίου Λουκά Λιβαδιών στην Χίο. Είναι Άγιος της Ορθόδοξης Εκκλησίας και προστάτης των λεπρών. Διακρίθηκε για την αγιότητα και την φιλανθρωπία του. Η μνήμη του τιμάται τη 15η Φεβρουαρίου.
Τζίμι Τζόουνς

Ο Τζίμι Τζόουνς (αγγλικά: "Jimmy Jones" , 25 Ιουλίου 1928 – 13 Φεβρουαρίου 2014) ήταν ποδοσφαιριστής της Βόρειας Ιρλανδίας που αγωνίζονταν ως κεντρικός επιθετικός. Αναδείχθηκε στον καλύτερο σκόρερ της χώρας του στη μεταπολεμική περίοδο.
Visa

250px|μικρογραφία|Το λογότυπο
Η Visa Inc. είναι αμερικανική πολυεθνική εταιρεία χρηματοοικονομικών υπηρεσιών που εδρεύει στο Foster City, στην Καλιφόρνια των Ηνωμένων Πολιτειών. Ειδικεύεται στις συναλλαγές χρημάτων σε όλον τον κόσμο, μέσω πιστωτικών, χρεωστικών και προπληρωμένων καρτών Visa. Η Visa δεν εκδίδει κάρτες, δεν επεκτείνει πίστωση ή καθορίζει τιμές και τέλη για τους καταναλωτές. Αντιθέτως, η Visa παρέχει στα χρηματοπιστωτικά ιδρύματα, προϊόντα πληρωμών με την επωνυμία Visa. Το 2015, η Έκθεση Nilson, με δημοσίευση για τον κλάδο των πιστωτικών καρτών, διαπίστωσε ότι το παγκόσμιο δίκτυο της Visa (γνωστό ως VisaNet) επεξεργάστηκε 100 δισεκατομμύρια συναλλαγές κατά τη διάρκεια του 2014 με συνολικό όγκο 6.8 τρισεκατομμυρίων δολαρίων ΗΠΑ.

Ξεκίνησε τον Σεπτέμβριο του 1958 από την Τράπεζα της Αμερικής, η οποία δεν αποτελεί κεντρική τράπεζα αλλά εμπορική, ως BankAmericard, μετονομάστηκε σε Visa το 1976.
Ίνγκριντ Μαρτς

Η Ίνγκριντ Μαρτς ("Ingrid Martz", γεννημένη ως Ίνγκριντ Μαρτς ντε λα Βέγα "Ingrid Martz de la Vega", 17 Σεπτεμβρίου 1979 -) είναι Μεξικανή ηθοποιός και μοντέλο.
Ζώνη του θανάτου

Στην ορειβασία, Ζώνη του θανάτου ("αγγλ." "Death zone") είναι το υψόμετρο εκείνο, πάνω από το οποίο, η πίεση του οξυγόνου στον ατμοσφαιρικό αέρα είναι τόσο χαμηλή, ώστε είναι αδύνατο για τον άνθρωπο να επιβιώσει για μεγάλο χρονικό διάστημα. Η παραμονή εντός της ζώνης θανάτου οδηγεί σε βέβαιο θάνατο, συνήθως εντός λίγων ωρών. Το υψόμετρο των 8.000 μέτρων, με πίεση οξυγόνου μικρότερη από τα 356 mbar, θεωρείται ως η έναρξη της ζώνης θανάτου. 

Η έννοια της ζώνης αυτής θεσπίστηκε αρχικά από τον Ελβετό γιατρό "Edouard Wyss-Dunant", το 1953, την οποία και ονόμασε αρχικά, "θανατηφόρος ζώνη". 

Αεροφωτογραφία στα κεντρικά [[Καρακορούμ]], με τις κορυφές Γκασερμπρούμ Ι και ΙΙ, οι οποίες είναι εντός της ζώνης του θανάτου.
Όλες οι κορυφές πάνω από υψόμετρο 8.000 μέτρα, συνολικά 14 κορυφές, μεταξύ των υψηλότερων οροσειρών, περικλείονται εντός της Ζώνης του θανάτου στα Ιμαλάια όρη και τα όρη Καρακορούμ στην Ασία. Μέχρι σήμερα, οι περισσότεροι θάνατοι, ή θανατηφόρα ατυχήματα ορειβατών έχουν γίνει μέσα στη Ζώνη του θανάτου, είτε από απώλεια αισθήσεων, είτε από λανθασμένες αποφάσεις κατά την αναρρίχηση εντός της ζώνης, είτε από απώλεια δυνάμεων που οδήγησαν σε ατυχήματα. 

Οι ορειβάτες πρέπει να έχουν συμπληρωματικό οξυγόνο, μαζί τους (βλ. "φιάλες οξυγόνου"), διότι η επιβίωση εντός της ζώνης είναι δύσκολη αν όχι αδύνατη και εγκυμονεί μεγάλους κινδύνους για τη ζωή τους.
Πιντουρουταλάγκαλα

Το Πιντουρουταλάγκαλα (σιναλέζικα: පිදුරුතලාගල, προφέρεται [ˌpidurutaˈlaːɡələ], δηλαδή Βράχος του Αχυρένιου Οροπεδίου), ή Όρος Πέντρο στα αγγλικά, είναι το ψηλότερο βουνό στη Σρι Λάνκα, με υψόμετρο 2.524 μέτρα. Βρίσκεται βορειοανατολικά από την πόλη Νουβάρα Ελίγια και είναι εύκολα ορατό από τις περισσότερες περιοχές της Κεντρικής Περιφέρειας. Στην κορυφή του βρίσκεται ο κεντρικός πίνακας επικοινωνιών της κυβέρνησης της Σρι Λάνκα και των ενόπλων δυνάμεων και χρησιμεύει ως σημαντικό σημείο στο σύστημα ραντάρ της χώρας. Η κορυφή χαρακτηρίζεται επί του παρόντος ως «ζώνη ασφαλείας εξαιρετικά υψηλής» και προστατεύεται από μια μεγάλη στρατιωτική βάση. Η κορυφή είναι αυστηρά εκτός ορίων για το ευρύ κοινό.

Την 1η Μαρτίου του 2010, μια μικρή πυρκαγιά ξέσπασε πάνω στη δασική κάλυψη του βουνού. Η πυρκαγιά κατέστρεψε 3 στρέμματα (0,012 τ.χλμ.) δάσους, πριν κατασβεστεί από την Πολεμική Αεροπορία της Σρι Λάνκα και σχεδόν 300 κατοίκους της περιοχής.
Μπελεβάλια η υακινθοειδής

Μπελεβάλια η υακινθοειδής ("Bellevalia hyacinthoides"), Νότιο [[Πήλιο]], [[Νομός Μαγνησίας|Μαγνησία]]
Η Μπελεβάλια η υακινθοειδής (επιστ. ονομ. "Bellevalia hyacinthoides", παλαιότερα "Strangweia spicata"), ανήκει στην οικογένεια Liliaceae (Λιλιίδες) και στο γένος "Bellevalia" όπου η βραχύτερος ανθικός σωλήνας σε σχέση με τους λοβούς του περιανθίου την διακρίνει από τα υπόλοιπα είδη του γένους. Μέχρι πρόσφατα αποτελoύσε ενδημικό είδος της Ελλάδας, αν και τελευταία έχει καταγραφεί και στην Αλβανία. Στην Ελλάδα, εκτός από τα βορειοδυτικά, απαντά σχεδόν σ’ όλο το χερσαίο τμήμα της χώρας στο Ιόνιο, Σποράδες και Κυκλάδες. Απαντά σε πετρώδεις τοποθεσίες, ελαιώνες, ακαλλιέργητους αγρούς, από το επίπεδο της θάλασσας έως τα 1000 μ. Είναι φυτό βολβώδες, με 4-8 μακρύτερα από το στέλεχος φύλλα, ελαφρώς βλεφαριδωτά. Τα άνθη του είναι 5-15 κωδωνοειδή γαλάζια, με λοβούς καμπτόμενους προς τα έξω, μήκους 2-3 φορές μεγαλύτερου του μήκους του ανθικού σωλήνα, πυκνά διατεταγμένα, με ανθήρες ιώδεις σκούρους σχεδόν μαύρους, εύοσμα. Ανθίζει από  Ιανουάριο έως Μάρτιο.
Τέλμα Μαδριγάλ

Η Τέλμα Μαδριγάλ ("Thelma Madrigal", γεννημένη ως Τέλμα Μαδριγάλ Γκαλβές "Thelma Madrigal Gálvez", 31 Δεκεμβρίου 1984 -) είναι Μεξικανή ηθοποιός, μοντέλο και μπαλαρίνα.
Εμμανουήλ Χατζηαντωνίου

Ο Εμμανουήλ Χατζηαντωνίου, ήταν Έλληνας αγωνιστής και πολιτικός της επανάστασης του 1821.

Καταγόταν από εύπορη οικογένεια της Κάσου κι διέθεσε όλη την περιουσία και τα πλοία του για τον απελευθερωτικό αγώνα. Συμμετείχε στην Α΄ Εθνοσυνέλευση Επιδαύρου ως παραστάτης Κάσου, στην οποία υπέγραφε ως καπετάν Μανώλης Κασιώτης.
Ισάουρα Εσπινόσα

Η Ισάουρα Εσπινόσα ("Isaura Espinoza", γεννημένη ως Ισάουρα Εσπινόσα Στράνσκι "Isaura Espinoza Stransky", 25 Αυγούστου 1956 -) είναι Μεξικανή ηθοποιός.
Όε Μπορ

Ο Όε Μπορ ("αγγλ." Aage Bohr, 1922-2009), γιος του σημαντικού Νομπελίστα φυσικού Νιλς Μπορ, ήταν Δανός πυρηνικός φυσικός ο οποίος μοιράστηκε το Νόμπελ Φυσικής, το 1975, μαζί με τους συναδέλφους του, Μπεν Μότελσον και Τζέιμς Ρέινγουώτερ "για την ανακάλυψη της συσχέτισης μεταξύ της ολικής και της σωματιδιακής κίνησης στον ατομικό πυρήνα, και για την εξέλιξη της θεωρίας της δομής των ατομικών πυρήνων βασισμένη στην παραπάνω συσχέτιση". 

Μαζί με τον πατέρα του Νιλς Μπορ, με τον οποίο συνεργάστηκε πολλά χρόνια, αποτελούν ένα από τα τέσσερα "«ζευγάρια»" πατέρα – υιού, που έχουν κερδίσει αμφότεροι το Νόμπελ Φυσικής.

Ο Μπορ έγινε καθηγητής στο Πανεπιστήμιο της Κοπεγχάγης το 1956 και μετά το θάνατο του Νιλς Μπορ το 1962, τον διαδέχτηκε στη θέση του, και έγινε διευθυντής έρευνας στο φημισμένο Niels Bohr Institute, θέση την οποία και διατήρησε μέχρι το 1970. Συνταξιοδοτήθηκε το έτος 1992.

Διετέλεσε επίσης μέλος του Δ.Σ. του ινστιτούτου Nordic Institute for Theoretical Physics, από το 1957, και ήταν διευθυντής αυτού την περίοδο 1975-1981.

Ο Όε Μπορ απεβίωσε στην Κοπεγχάγη στις 9 Σεπτεμβρίου του 2009.
Ζυλιέν Ντυβιβιέ

O Ζυλιέν Ντυβιβιέ (γαλλικά: Julien Duvivier), (1896-1967), ήταν Γάλλος σκηνοθέτης και σεναριογράφος με σημαντική συμβολή στον γαλλικό κινηματογράφο κατά την περίοδο 1930-1960. Μεταξύ των πιο σημαντικών ταινιών του είναι οι "Πέπε λε Μοκό", "Πανικός" και "Αυτή είναι η ώρα για τους δολοφόνους". 

Είναι ένας από τους κορυφαίους σκηνοθέτες του κινηματογραφικού κινήματος του Ποιητικού ρεαλισμού της δεκαετίας του 1930 στη Γαλλία.
Κυριακός Τασσίκας

Ο Κυριακός Τασσίκας, ήταν Έλληνας Φιλικός, αγωνιστής και πολιτικός της επανάστασης του 1821.

Καταγόταν από την Θεσσαλία και τα χωριά του Ασπροποτάμου αλλά ζούσε στην Αλεξάνδρεια της Αιγύπτου όπου ασκούσε το εμπόριο. Το 1819 μυήθηκε στην Φιλική Εταιρεία από τον Δημήτριο Ύπατο και στα τέλη του 1821 ήρθε στην Ελλάδα για να συμμετάσχει την επανάσταση. 

Συμμετείχε στην Α΄ Εθνοσυνέλευση Επιδαύρου ως παραστάτης Θεσσαλίας και Αγράφων. Στην Δ΄ Εθνοσυνέλευση Άργους συμμετείχε ως πληρεξούσιος Ηπείρου και διορίσθηκε το ίδιο έτος από τον Ιωάννη Καποδίστρια μέλος του νεοιδρυθέντος «Λογιστικού και Ελεγκτικού γραφείου» το σημερινό Ελεγκτικό Συνέδριο. Ήταν Δήμαρχος Λαμίας την περίοδο 1854-1857.
Perseverance

Το Perseverance (Πέρσεβίρανς), που στα ελληνικά σημαίνει ""Επιμονή", με το παρατσούκλι Πέρσι,είναι ένα ρόβερ για τον πλανήτη Άρη λίγο μεγαλύτερο από όχημα SUV που έχει σχεδιαστεί για να εξερευνήσει τον κρατήρα Τζετζερο ή ζεζερο (Jezero) στον Άρη ως μέρος της αποστολής Mars 2020 της NASA. Κατασκευάστηκε από το Jet Propulsion Laboratory και εκτοξεύτηκε στις 30 Ιουλίου 2020, στις 11:50 UTC. Η επιβεβαίωση ότι το rover είχε προσεδαφιστεί στον Άρη ελήφθη στις 18 Φεβρουαρίου 2021 στις 20:55 UTC Από τις 19 Φεβρουαρίου 2021, το Perseverance βρίσκεται στον πλανήτη Άρη και είναι ενεργό εδώ και 59 Αρειανές ημέρες(61 Γήινες). Ύστερα από την επιτυχή προσεδάφιση, η NASA, ονόμασε το σημείο, Octavia E. Butler Landing. 

Το Perseverance φέρει επτά νέα επιστημονικά όργανα και διαθέτει συνολικά 19 κάμερες και δύο μικρόφωνα Έχει παρόμοιο σχεδιασμό με τον προκάτοχό του, το Curiosity, το οποίο έχει αναβαθμιστεί. Το ρόβερ μεταφέρει το ελικόπτερο (σε μέγεθος λίγο μεγαλύτερο του drone) Ingenuity, που στα ελληνικά σημαίνει "Ευφυία"", ένα πειραματικό αεροσκάφος που θα επιχειρήσει την πρώτη πτήση με κινητήρα σε άλλο πλανήτη.
μικρογραφία|312x312εσ|Το έμβλημα του Perseverance
Οι στόχοι του ρόβερ είναι να εντοπίσουν αρχαίες Αρειανές περιοχές τα οποία ήταν ικανές να στηρίξουν τη ζωή, αναζητώντας αποδεικτικά στοιχεία για την προηγούμενη μικροβιακή ζωή που πιθανώς να υπάρχει σε αυτά τα σημεία, τη συλλογή δειγμάτων βράχου και εδάφους και τον έλεγχο παραγωγής οξυγόνου από την ατμόσφαιρα του Άρη για να προετοιμαστούν για μελλοντικά πληρώματα αποστολών στον κόκκινο πλανήτη.
Νικόλαος Λαζαρή

Ο Νικόλαος Λαζαρή ή Λαζάρου ή Λάζαρης, ήταν Έλληνας πλοιοκτήτης, αγωνιστής και πολιτικός της επανάστασης του 1821.

Καταγόταν από την Οικογένεια Λαζάρου Ορλώφ των Σπετσών, γιος του Ιωάννη Λαζάρου κι αδελφός των Αθανασίου, Γεωργιου και Δημητρίου. Μαζι με τα αδέλφια του πήραν μέρος στην επανάσταση με τα πλοία τους. Γιοι του ήταν ο υπουργός ναυτικών στο Εκτελεστικό του 1822 Ιωάννης Λαζάρου και ο Βασίλειος.

Συμμετείχε στην Α΄ Εθνοσυνέλευση Επιδαύρου ως παραστάτης νήσου Σπετσών.
Χατζηκυριαζής Αναγνώστου

Ο Χατζηκυριαζής Αναγνώστου, αναφέρεται και Αναγνώστης Χατζή Κυριαζής, ( ? Βελεστίνο - 1823 Σκόπελος), ήταν Έλληνας αγωνιστής και πολιτικός της επανάστασης του 1821 από το Βελεστίνο.

Συμμετείχε στην Α΄ Εθνοσυνέλευση Επιδαύρου ως παραστάτης Θεσσαλίας και Αγράφων, νωρίτερα είχε συμμετάσχει στην Συνέλευση των Σαλώνων. Από την Εθνοσυνέλευση εκλέχτηκε το 1822 μέλος του Βουλευτικού. Το 1823 διορίσθηκε Έπαρχος Πραστού και το ίδιο έτος πέθανε στην Σκόπελο.
Η πικραγαπημένη

Η πικραγαπημένη (Ισπανικά: "La malquerida") είναι τηλενουβέλα μεξικάνικης παραγωγής του 2014. Είναι βασισμένη στο μυθιστόρημα του Ισπανού συγγραφέα, Χαθίντο Μπεναβέντε.

Πρωταγωνιστούν Βικτόρια Ρούφο, Αριάδνε Ντίας και Κριστιάν Μέγερ.
Παουλίνα Γότο

Η Παουλίνα Γότο ("Paulina Goto", γεννημένη ως Παουλίνα Χασμίν Γκόμες Τόρρες "Paulina Jazmín Gómez Torres", 29 Ιουλίου 1990 -) είναι Μεξικανή τραγουδίστρια, ηθοποιός, μοντέλο, συνθέτης και τηλεπαρουσιάστρια.
Πάμπλο Χαζέλ

Ο Πάμπλο Ριβαντούγια Ντουρό (γεννημένος στις 9 Αυγούστου 1988 στη Λιέιδα) γνωστός με το καλλιτεχνικό ψευδώνυμο Πάμπλο Χαζέλ, είναι καταλανός ράπερ, συγγραφέας, ποιητής και πολιτικός ακτιβιστής . Είναι συγγραφέας με μεγάλη παραγωγή, τα αριστερής πολιτικής κατεύθυνσης τραγούδια του οποίου προκαλούν συχνά την ισπανική δικαστική εξουσία, οι ενέργειες της οποίας με τη σειρά τους συχνά επικρίνονται ως επίθεση στην ελευθερία του λόγου, στην Καταλονία, την Ισπανία και το εξωτερικό . Κατηγορήθηκε για προσβολή της ισπανικής μοναρχίας και εξύμνηση απαγορευμένων ομάδων, καταδικάστηκε σε εννέα μήνες φυλάκιση και φυλακίστηκε στις 16 Φεβρουαρίου 2021
Φέρεντς Σούσα

Ο Φέρεντς Σούσα (ουγγρικά: "Szusza Ferenc", 1 Δεκεμβρίου 1923 – 1 Αυγούστου 2006) ήταν Ούγγρος διεθνής ποδοσφαιριστής που αγωνιζόταν ως κεντρικός επιθετικός. Είναι δεύτερος σκόρερ στην ιστορία του πρωταθλήματος της πρώτης εθνικής κατηγορίας της χώρας του με 393 τέρματα.
Μπράνκο Μίλιους

Ο Μπράνκο Μίλιους (κροατικά: "Branko Miljuš", γεννημένος στις 17 Μαΐου 1960 στο Κνιν, πρώην Γιουγκοσλαβία, νυν Κροατία) είναι Γιουγκοσλάβος (Κροάτης) πρώην διεθνής ποδοσφαιριστής, ο οποίος αγωνιζόταν ως αμυντικός.
Κυπριακό Πρακτορείο Ειδήσεων

Το Κυπριακό Πρακτορείο Ειδήσεων (ΚΥΠΕ) είναι το κύριο ειδησεογραφικό πρακτορείο της Κύπρου. Είναι ημικρατικός οργανισμός και έχει ως σκοπό την ενημέρωση της κοινής γνώμης στην Κύπρο και στο εξωτερικό, για ευρύ φάσμα θεμάτων που αφορούν την Κύπρο.

Το ΚΥΠΕ έχει επί του παρόντος εμπορικές συμφωνίες με Reuters, AFP, ITAR-TASS, RIA NOVOSTI και MENA και συμφωνίες συνεργασίας με ANA, SANA, Xinhua, ANSA, IRNA, PAP, APS και ATA. Το ΚΥΠΕ ανταλλάσσει επίσης ειδήσεις με το Μακεδονικό Πρακτορείο Ειδήσεων, BTA, STA, KYODO και ROMPRES.
Νεολιθικά ορυχεία πυριτόλιθου στο Σπιέν

Τα Νεολιθικά ορυχεία πυριτόλιθου στο Σπιέν είναι από τα μεγαλύτερα και αρχαιότερα νεολιθικά ορυχεία πυριτόλιθου της βορειοδυτικής Ευρώπης. Βρίσκονται στο διαμέρισμα Σπιέν της πόλης Μονς του Βελγίου. Τα ορυχεία χρησιμοποιήθηκαν κατά την Μέση και τη Νεότερη Νεολιθική εποχή, δηλαδή μεταξύ 4.300 και 2.200 π.Χ. Συμπεριλήφθηκαν στον Κατάλογο Μνημείων Παγκόσμιας Κληρονομιάς της UNESCO το 2000.
Διλληνιώδη

Τα Διλληνιώδη (λατ. "Dilleniales") είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο Βασικά Ευδικότυλα (Eudicots). Είναι μονοτυπική τάξη με μόνο μία οικογένεια Διλληνιοειδών στην οποία εντάσσονται 12 γένη και 300 είδη.
Αναγνώστης Οικονόμου

Ο Αναγνώστης Οικονόμου, ήταν Έλληνας πολιτικός της επανάστασης του 1821 από την Ύδρα.

Επί τουρκοκρατίας ήταν πρόκριτος της Ύδρας. Συμμετείχε στην Α΄ Εθνοσυνέλευση Επιδαύρου ως παραστάτης νήσου Ύδρας, μέλος του Γ΄ Βουλευτικού το 1824. Αντικατέστησε προσωρινά στην προεδρία του Εκτελεστικού, λόγω ασθενείας, τον Γεώργιο Κουντουριώτη την περίοδο 23 Δεκεμβρίου 1824 - 6 Φεβρουαρίου 1825. 

Συμμετείχε στην Συνέλευση της Ερμιόνης το 1827 και στην Γ΄ Εθνοσυνέλευση Τροιζήνας
Νίκος Χουγκάζ

Ο Νίκος Χουγκάζ (Αθήνα, Ελλάδα, 4 Οκτωβρίου 2000) είναι Έλληνας επαγγελματίας καλαθοσφαιριστής. Με ύψος 2.08 μ. αγωνίζεται ως Σμολ φόργουορντ / Πάουερ φόργουορντ στον Ιωνικό Νίκαιας του Πρωταθλήματος Ελλάδας.
Νγκόζι Οκόντζο-Ιουεάλα

H Νγκόζι Οκόντζο-Ιουεάλα ( , γεννημένη στις 13 Ιουνίου 1954) είναι Νιγηριανή-Αμερικανίδα οικονομολόγος και ειδικός στη διεθνή ανάπτυξη. Είναι μέλος των διοικητικών συμβοουλίων της Standard Chartered Bank, του Twitter, της Παγκόσμιας Συμμαχίας για τα εμβόλια και την ανοσοποίηση και της Αφρικανικής Ικανότητας Κινδύνου (ARC). Στις 15 Φεβρουαρίου 2021, διορίστηκε Γενική Διευθύντρια του Παγκόσμιου Οργανισμού Εμπορίου. Η θητεία της θα ξεκινήσει την 1η Μαρτίου 2021, οπότε θα γίνει η πρώτη γυναίκα και η πρώτη Αφρικανή που κατέχει το γραφείο. 

Προηγουμένως, η Οκόντζο-Ιουεάλα εργάστηκες για 25 χρόνια στην Παγκόσμια Τράπεζα ως οικονομολόγος ανάπτυξης, όπου έφτασε να γίνει το νούμερο δύο του διευθύνοντος συμβούλου επιχειρήσεων (2007-2011). Υπηρέτησε επίσης δύο θητείες ως υπουργός Οικονομικών της Νιγηρίας (2003–2006, 2011–2015) υπό τον Πρόεδρο Ολουσεγκούν Ομπασάντζο και τον Πρόεδρο Γκούντλακ Τζόναθαν αντίστοιχα. Ήταν η πρώτη γυναίκα που υπηρέτησε ως υπουργός Οικονομικών της χώρας, η πρώτη γυναίκα που υπηρέτησε δύο φορές στο αξίωμα αυτό και η μόνη υπουργός Οικονομικών που υπηρέτησε κάτω από δύο διαφορετικούς προέδρους. Το 2005, το περιοδικό "Euromoney" την ανακήρυξε Παγκόσμια Υπουργό Οικονομικών της χρονιάς.
Ντοντίνιο

Ο Ζοάο Ράμος ντο Νασιμέντο (πορτογαλικά: "João Ramos do Nascimento", 2 Οκτωβρίου 1917 – 16 Νοεμβρίου 1996), γνωστός ως Ντοντίνιο ("Dondinho"), ήταν Βραζιλιάνος ποδοσφαιριστής που αγωνιζόταν ως κεντρικός επιθετικός. Ήταν ο πατέρας και μέντορας του Πελέ.
Από τον καθένα σύμφωνα με τις δυνατότητές του, στον καθένα σύμφωνα με τις ανάγκες του

Η φράση Από τον καθένα σύμφωνα με τις δυνατότητές του, στον καθένα σύμφωνα με τις ανάγκες του (Γερμανικά: "Jeder nach seinen Fähigkeiten, jedem nach seinen Bedürfnissen") γράφτηκε από τον Καρλ Μαρξ στο βιβλίο του Κριτική του Προγράμματος της Γκότα Η φράση αναφέρεται στην ελεύθερη πρόσβαση και διανομή αγαθών, κεφαλαίων και υπηρεσιών. Κατά τη μαρξιστική άποψη, η εφαρμογή της θα καταστεί δυνατή με την αφθονία αγαθών και υπηρεσιών που θα είναι σε θέση να παράγει ένα κομμουνιστικό σύστημα, με το σκεπτικό ότι, με την πλήρη ανάπτυξη του σοσιαλισμού και απεριόριστων παραγωγικών δυνάμεων, θα είναι αρκετά ώστε να μοιραστούν ισόποσα.
Τάγμα του Ντόμπζινι

Το Τάγμα του Ντόμπζινι (πολωνικά: "Zakon Dobrzyński"), επίσης γνωστό ως Τάγμα του Ντόμπριν (γερμανικά: "Orden von Dobrin"), καθώς και ως Αδελφοί του Ντόμπζινι (πολωνικά: "Bracia Dobrzyńscy"), ήταν ιπποτικό στρατιωτικό τάγμα το οποίο ιδρύθηκε στην περιοχή των συνόρων μεταξύ της Μαζοβίας και της Πρωσίας (νυν Πολωνία) κατά την περίοδο της Λιβονικής Σταυροφορίας, κατά τη διάρκεια του 14ου αιώνα, με απώτερο σκοπό τον εκχριστιανισμό των ύστατων παγανιστικών περιοχών στην Ευρώπη, οι οποίες, σήμερα, αποτελούν μέρος των εδαφών των βαλτικών κρατών.
Tix (μουσικός)

Ο Άντρεας Χάουκελαντ (γεννημένος στις 12 Απριλίου 1993), γνωστός ως Tix (στιλιστικά ως TIX), είναι Νορβηγός μουσικός, παραγωγός και τραγουδοποιός από το Μπέρουμ της Νορβηγίας. Εκπροσώπησε τη Νορβηγία στο με το τραγούδι "Fallen Angel" και κατέλαβε τη 18η θέση.

Έχει διαγνωστεί με Σύνδρομο Τουρέτ, οπότε αυτός είναι και ο λόγος για το καλλιτεχνικό του όνομα, TIX ("τικ"). Διατηρεί υψηλό προφίλ στο Snapchat και στα κοινωνικά μέσα συχνά με αμφιλεγόμενο υλικό. 

Εκτός από τη μουσική του καριέρα, ο Άντρεας είναι υποστηρικτής της ανοιχτής ψυχικής υγείας και έχει μοιραστεί τις εμπειρίες του με πάσχον από σύνδρομο Τουρέτ, μοναξιά και αυτοκτονικές σκέψεις.
Φέρεντς Ντέακ

Ο Φέρεντς Ντέακ (ουγγρικά: "Deák Ferenc", 16 Ιανουαρίου 1922 – 18 Απριλίου 1998) ήταν Ούγγρος ποδοσφαιριστής που αγωνιζόταν ως κεντρικός επιθετικός. Είναι κάτοχος του ρεκόρ Ευρώπης για τα περισσότερα τέρματα πρωταθλήματος πρώτης κατηγορίας σε μία αγωνιστική περίοδο με 66. Με τουλάχιστον 794 γκολ σε επίσημους αγώνες κατά τη διάρκεια της καριέρας του, ο Ντέακ είναι ο 4ος καλύτερος σκόρερ όλων των εποχών έχοντας μία από τις υψηλότερες αναλογίες τερμάτων ανά αγώνα.
Αμισουλπρίδη

Η Αμισουλπρίδη είναι αντιεμετικό και αντιψυχωσικό φάρμακο που χρησιμοποιείται σε χαμηλότερες δόσεις ενδοφλεβίως για την πρόληψη και τη θεραπεία της μετεγχειρητικής ναυτίας και εμέτου και σε υψηλότερες δόσεις από το στόμα και ενδομυϊκά για τη θεραπεία της σχιζοφρένειας και των οξέων ψυχωτικών επεισοδίων. Πωλείται με τα εμπορικά σήματα Barhemsys (ως αντιεμετικό) και Solian, Socian, Deniban και άλλες (ως αντιψυχωσικό). Χρησιμοποιείται επίσης για τη θεραπεία της δυσθυμίας.

Συνήθως ταξινομείται στα άτυπα αντιψυχωσικά. Χημικά είναι ένα βενζαμίδιο και όπως και άλλα αντιψυχωσικά βενζαμίδιου, όπως η σουλπιρίδη, σχετίζεται με υψηλό κίνδυνο αύξησης των επιπέδων στο αίμα της ορμόνης γαλουχίας προλακτίνης (προκαλώντας έτσι δυνητικά την απουσία του εμμηνορροϊκού κύκλου, διεύρυνση του μαστού, ακόμη και σε άνδρες, έκκριση μητρικού γάλακτος που δεν σχετίζεται με θηλασμό, μειωμένη γονιμότητα, ανικανότητα, πόνο στο στήθος κ.λπ. ) και χαμηλό κίνδυνο, σε σχέση με τα τυπικά αντιψυχωσικά, να προκαλέσουν διαταραχές της κίνησης. Έχει επίσης βρεθεί ότι είναι μέτρια πιο αποτελεσματική στη θεραπεία της σχιζοφρένειας από άλλα κοινά χρησιμοποιούμενα αντιψυχωσικά. 

Η αμισουλπρίδη πιστεύεται ότι δρα μπλοκάροντας, ή ανταγωνίζοντας, το υποδοχέα της ντοπαμίνης D2, μειώνοντας σηματοδότηση της. Η αποτελεσματικότητα της αμισουλπρίδης στη θεραπεία της δυσθυμίας και τα αρνητικά συμπτώματα της σχιζοφρένειας πιστεύεται ότι οφείλεται σε αποκλεισμό των προσυναπτικών υποδοχέων ντοπαμίνης D2. Αυτοί οι προσυναπτικοί υποδοχείς ρυθμίζουν την απελευθέρωση της ντοπαμίνης στη σύναψη, οπότε εμποδίζοντας τους, η αμισουλπρίδη αυξάνει τις συγκεντρώσεις της ντοπαμίνης στη σύναψη. Αυτή η αυξημένη συγκέντρωση ντοπαμίνης θεωρητικολογείται ότι δρα στους υποδοχείς ντοπαμίνης D1 για την ανακούφιση των καταθλιπτικών συμπτωμάτων (στη δυσθυμία) και των αρνητικών συμπτωμάτων της σχιζοφρένειας.

Παρουσιάστηκε από τη Sanofi-Aventis στη δεκαετία του 1990. Το δίπλωμα ευρεσιτεχνίας της έληξε έως το 2008 και έγιναν διαθέσιμα γενόσιμα σκευάσματα. Διατίθεται στο εμπόριο σε όλες τις αγγλόφωνες χώρες εκτός από τον Καναδά και τις Ηνωμένες Πολιτείες. Μια εταιρεία με έδρα τη Νέα Υόρκη, η LB Pharmaceuticals, ανακοίνωσε τη συνεχιζόμενη ανάπτυξη του LB-102, επίσης γνωστή ως N-μέθυλο αμισουλπρίδη, ένα αντιψυχωσικό με στόχο ειδικά στις Ηνωμένες Πολιτείες. Μια παρουσίαση αφίσας στην Ευρωπαϊκή Νευροψυχοφαρμακολογία φαίνεται να υποδηλώνει ότι αυτή η έκδοση της αμισουλπρίδης, γνωστή ως LB-102 εμφανίζει την ίδια δέσμευση με τους D2, D3 και 5HT7 με την αμισουλπρίδη.
SENS Research Foundation

Το SENS Research Foundation είναι ένας μη κερδοσκοπικός οργανισμός 501 (c) (3) που ιδρύθηκε από τους Michael Kope, Aubrey de Gray, Jeff Hall, Sarah Marr και Kevin Perrott το 2009. Το SENS Research Foundation εδρεύει στο Mountain View, Καλιφόρνια, Ηνωμένες Πολιτείες και οι δραστηριότητές του περιλαμβάνουν ερευνητικά προγράμματα και εργασίες δημοσίων σχέσεων για την εφαρμογή της αναγεννητικής ιατρικής στη γήρανση.

*
Γκαμπριέλ Σότο

Ο Γκαμπριέλ Σότο ("Gabriel Soto", γεννημένος ως Γκαμπριέλ Σότο Μπόρχα-Ντίας "Gabriel Soto Borja-Díaz", 17 Απριλίου 1975 -) είναι Μεξικανός ηθοποιός και μοντέλο.
Όρμος Λιβαδόστρου

O Όρμος Λιβαδόστρου είναι ένας όρμος στα ΒΑ του Κόλπου των Αλκυονίδων, ο οποίος με τη σειρά του αποτελεί τμήμα του Κορινθιακού Κόλπου.

Πρόκειται για τον ανατολικότερο από τους κολπίσκους και τους όρμους του Κορινθιακού Κόλπου που ανήκουν γεωγραφικά στη Βοιωτία και πρόσκειται στα σύνορα των Νομών Βοιωτίας και Αττικής.

Ο όρμος αυτός έχει προσανατολισμό ΒΑ και οριοθετείται ΒΔ από το όρος Κορομπίλι, ΒΑ από την ακτή της Λιβαδόστρας, Α και ΝΑ από τις δυτικές απολήξεις του Κιθαιρώνα οι οποίες αποτελούν και το φυσικό σύνορο της Βοιωτίας με την Αττική. Στα ΝΔ ο όρμος επικοινωνεί με τον Κόλπο των Αλκυονίδων, καθώς και με τον υπόλοιπο Κορινθιακό Κόλπο.

Στις ακτές του Όρμου Λιβαδόστρου έχουν χτιστεί τρεις μικροί οικισμοί: Η Παραλία Λιβαδόστρας η οποία κατά την απογραφή του 2011 βρέθηκε να έχει 72 κατοίκους, το Καλαμάκι το οποίο κατά την απογραφή του 2011 βρέθηκε να έχει 7 κατοίκους, καθώς και ο Άγιος Βασίλειος ο οποίος κατά την απογραφή του 2011 βρέθηκε να έχει 100 κατοίκους.
Χαράλαμπος Παπαπολίτης

Ο Χαράλαμπος Παπαπολίτης ή Παπαπολίτου, Π. Πουλή Χαραλάμπης, Παπαγεωργίου και Παπαγεωργίου Πολίτη, ( ? Σεργούλα - 1871 Λιδωρίκι), ήταν Έλληνας αγωνιστής και πολιτικός της επανάστασης του 1821 από την Σεργούλα Φωκίδας.

Ήταν γιος του Πάπα Γιώργη Πολίτη προεστού και ιερέα της Σεργούλας. Παντρεύτηκε την Σοφία Δυοβουνιώτη, η κόρη του Σοφία, είχε το όνομα της μητέρας της που πέθανε στη γέννα, παντρεύτηκε τον Αριστομένη Λιδωρίκη, εγγονός του ήταν ο Κωνσταντίνος Λιδωρίκης και δισέγγονος ο Σάββας Παπαπολίτης.

Το 1821 συμμετείχε στην Συνέλευση των Σαλώνων και έπειτα στην Α΄ Εθνοσυνέλευση Επιδαύρου ως παραστάτης Μαλανδρίνου όπου εκλέγετε για το Βουλευτικό του 1822. Το 1823 παίρνει μέρος στην Β΄ Εθνοσυνέλευση Άστρους πάλι ως παραστάτης Μαλανδρίνου κι επαναεκλέχτηκε στο Βουλευτικό. 

Το 1824 παίρνει μέρος στην Γ΄ Εθνοσυνέλευση Επιδαύρου και στην Γ΄ Εθνοσυνέλευση Τροιζήνας πάντα ως πληρεξούσιος Μαλανδρίνου. Την ίδια χρονιά ως οπλαρχηγός παίρνει μέρος στην Μάχη της Αράχωβας. Το 1826 παίρνει μέρος στις πολεμικές επιχειρήσεις στην Δωρίδα ενάντια στους Τούρκους, συμμετέχει στη Μάχη Μονής Κουτσεμά και στην Μάχη των Τριζονίων.

Το 1827 παίρνει μέρος στην Συνέλευση της Αίγινας και στην Συνέλευση της Ερμιόνης. Το 1829 συμμετέχει ξανά ως πληρεξούσιος Μαλανδρίνου στην Δ΄ Εθνοσυνέλευση Άργους, και το 1831 στην Δ΄ κατ' επανάληψη Εθνική των Ελλήνων συνέλευση και το 1832 στην Δ΄ κατά συνέχειαν Εθνική των Ελλήνων Συνέλευση.

Το 1843 συμμετείχε στην Α΄ Εθνική συνέλευση ως πληρεξούσιος Μαλανδρίνου, ενώ εκλέχθηκε βουλευτής Μαλανδρίνου στις εκλογές του 1843. Διορίσθηκε διοικητής Καλαβρύτων και το 1844 διορίσθηκε γερουσιαστής.
Σουσάνα Ντοσαμάντες

Η Σουσάνα Ντοσαμάντες ("Susana Dosamantes", γεννημένη ως Μαρία ντελ Περπετούο Σοκόρρο Γουαδαλούπε Σουσάνα Ντοσαμάντες Ρουλ Ριέστρα "María del Perpetuo Socorro Guadalupe Susana Dosamantes Rul Riestra", 9 Ιανουαρίου 1948 -) είναι Μεξικανή ηθοποιός.
Sleeping at Last

Το Sleeping at Last είναι ένα μουσικό project με επικεφαλής τον τραγουδιστή-τραγουδοποιό και πολυοργανικό μουσικό Ryan O'Neal . Το project ξεκίνησε αρχικά στο Wheaton του Ιλινόις ως συγκρότημα τριών μελών με τον Ryan O'Neal ως τον κύριο τραγουδιστή και κιθαρίστα, τον αδελφό του Chad O'Neal ως ντράμερ και τον Dan Perdue ως μπασίστα. Το συγκρότημα ηχογράφησε ανεξάρτητα το ντεμπούτο άλμπουμ τους, "Capture" το 2000, το οποίο χρησιμοποιούσαν για να προσελκύσουν την προσοχή του frontman των Smashing Pumpkins , Billy Corgan, ο οποίος τους βοήθησε να συνδεθούν με μια μεγάλη δισκογραφική εταιρεία, την Interscope Records . Το συγκρότημα κυκλοφόρησε το μοναδικό σημαντικό άλμπουμ τους, "Ghosts" το 2003, πριν ανεξαρτητοποιηθεί ξανά και κυκλοφόρησε το "Keep No Score" το 2006 και το "Storyboards" το 2009

Στα χρόνια μετά την κυκλοφορία των τεσσάρων πρώτων τους άλμπουμ, τόσο ο Chad O'Neal όσο και ο Perdue θα αποχωρήσουν από το συγκρότημα για να επιδιώξουν άλλα ενδιαφέροντα. Ο Ryan O'Neal επέλεξε να διατηρήσει τη χρήση του ονόματος της μπάντας για το σόλο έργο του από εκείνο το σημείο, αλλά επέλεξε να επικεντρωθεί σε μεμονωμένα τραγούδια και σύντομα EP παρά σε άλλα παραδοσιακά άλμπουμ.
Blind Channel

Οι Blind Channel είναι ένα συγκρότημα Ποστ χαρντκόρ από το Όουλου της Φινλανδίας. Η μπάντα αποτελείται απ' τους Γιόελ Χόκα (γεν. 5 Οκτωβρίου 1993), Νίκο Βιλέλμ (γεν. 17 Ιανουαρίου 1995), Γιόονας Πόρκο (γεν. 5 Οκτωβρίου 1994), Όλι Μάτελα (γεν. 8 Νοεμβρίου 1996), Τόμμι Λάλλι (γεν. 23 Ιουνίου 1996) και Αλέξι Καουνισβέσι (γεν. 1 Νοεμβρίου 1997). 

Ορίζουν το μουσικό τους στυλ ως "βίαιο ποπ". Εκπροσώπησαν τη Φινλανδία στο με το τραγούδι "Dark Side" κατακτώντας την 6η θέση με 301 βαθμούς.
Βαγγέλης Συρόπουλος

Ο Βαγγέλης Συρόπουλος ήταν Έλληνας ποδοσφαιριστής, ο οποίος αγωνίστηκε στις ομάδες της Βέροιας και του Άρη, με τον οποίο κατέκτησε το κύπελλο Ελλάδας του 1970.
Ταράνα Μπερκ

Η Ταράνα Μπερκ ("γενν." 12 Σεπτεμβρίου 1973, Νέα Υόρκη) είναι Αμερικανίδα ακτιβίστρια, αφροαμερικανικής καταγωγής, από το Μπρονξ της Νέας Υόρκης.

* Η Ταράνα Μπερκ στον κοινωνικό ιστότοπο Twitter.
Ζώντας στο ψέμα

Ζώντας στο ψέμα (Ισπανικά: "Mentir para Vivir") είναι τηλενουβέλα μεξικάνικης παραγωγής του 2013.

Πρωταγωνιστούν Μαϊρίν Βιγιανουέβα, Νταβίντ Σεπέδα, Ντιέγο Ολιβέρα και Αλταϊρ Χαράμπο.
Τζακ Γκρίλις

Ο Τζακ Γκρίλις ("Jack Grealish", 10 Σεπτεμβρίου 1995) είναι Άγγλος ποδοσφαιριστής ο οποίος αγωνίζεται ως πλάγιος ή επιθετικός μέσος για λογαριασμό της Άστον Βίλα και της εθνικής ομάδας της Αγγλίας. Είναι γνωστός για την ντρίπλα και το τρέξιμό του.

Ο Γκρίλις εντάχθηκε στην Άστον Βίλα σε ηλικία 6 ετών και πραγματοποίησε την πρώτη συμμετοχή του με τον σύλλογο τον Μάιο του 2014, μετά από δανεισμό στη Νοτς Κάουντι. Με την Άστον Βίλα έφτασε στον τελικό του Κυπέλλου Αγγλίας το 2015 και του Λιγκ Καπ το 2020, χωρίς να τα κατακτήσει. Τη σαιζόν 2018-19 εντάχθηκε στην ομάδα της χρονιάς για τη Τσάμπιονσιπ και τη σαιζόν 2019-2020 παίκτης της χρονιάς για την Άστον Βίλα.

Ο Γκρίλις μπορούσε να εκπροσωπήσει τόσο την Αγγλία όσο και τη Δημοκρατία της Ιρλανδίας σε διεθνές επίπεδο. Σε επίπεδο Κ-21 αγωνίστηκε για την Ιρλανδία, αλλά τον Απρίλιο του 2016 αποφάσισε να αγωνιστεί για την Αγγλία. Κλήθηκε για πρώτη φορά στην εθνική αντρών το 2020 και έχει πραγματοποιήσει 5 εμφανίσεις με το εθνόσημο.
Κινγκ Κονγκ

Ο Κινγκ Κονγκ (αγγλικά:"King Kong") είναι ένα κινηματογραφικό τέρας, που προέρχεται απο ταινίες, το οποίο μοιάζει με έναν τεράστιο γορίλα, κι έχει εμφανιστεί σε διάφορα μέσα από το 1933. Έχει χαρακτηριστεί ως "Το όγδοο θαύμα του κόσμου", μια φράση που χρησιμοποιείται πολύ στις ταινίες που έχει εμφανιστεί. Ο χαρακτήρας εμφανίστηκε για πρώτη φορά στο μυθιστόρημα της ταινίας King Kong του 1933 από την RKO Pictures, με την πρεμιέρα της ταινίας να πραγματοποιείται δύο μήνες αργότερα. Η ίδια η ταινία αντιμετωπίστηκε με καλό μάτι από την αρχική της κυκλοφορία ως και τις επανακυκλοφορίες της. Μια συνέχεια ακολούθησε γρήγορα, την ίδια χρονιά, με τον τίτλο "The Son of Kong", με τον Μικρό Κονγκ. Στη δεκαετία του 1960, η Toho παρήγαγε μια ταινία με τον Κινγκ Κονγκ να συγκρούεται με τον Γκοντζίλα της Toho, με τίτλο "King Kong εναντίον Ο Godzilla" (1962), και μια άλλη ταινία με τον Κινγκ Κονγκ, με τίτλο "King Kong Escapes" (1967), με βάση το "The King Kong Show" (1966-1969) από την Rankin / Bass Productions. Το 1976, ο Ντίνο ντε Λαουρέντις δημιούργησε ένα μοντέρνο remake της αρχικής ταινίας με σκηνοθέτη τον Τζον Γκουίλερμιν. Μια συνέχεια, με τίτλο "ο Κινγκ Κονγκ Ζει", ακολούθησε μια δεκαετία αργότερα με μια Θηλυκιά Kong. Ένα άλλο remake του πρωτότυπου, που αυτή τη φορά διαδραματίζεται το 1933, κυκλοφόρησε το 2005 από τον σκηνοθέτη Πίτερ Τζάκσον.

Η πιο πρόσφατη ταινία με τον Κινγκ Κονγκ είναι η ταινία, Κονγκ: Η Νήσος του Κρανίου (2017), που διαδραματίζεται το 1973,και είναι μέρος του MonsterVerse της Legendary Entertainment,το οποίο ξεκίνησε με την επανεκκίνηση του Godzilla το 2014. Μια συνέχεια, με τίτλο "Godzilla Vs Κong", όπου για άλλη μια φορά, οι συγκεκριμένοι χαρακτήρες συναντιούνται και συγκρούονται, προγραμματίζεται για το 2021.

Ο χαρακτήρας του King Kong έχει γίνει ένα από τα πιο διάσημα εικονίδια ταινιών στον κόσμο, έχοντας εμπνεύσει μια σειρά από sequels, remakes, spin-off, μιμητές, παρωδίες, κινούμενα σχέδια, βιβλία, κόμικς, βιντεοπαιχνίδια, βόλτες σε θεματικά πάρκά και μια θεατρική παράσταση. Ο ρόλος του στις διάφορες αφηγήσεις ποικίλλει, από ένα εξωφρενικό τέρας έως ένας τραγικός αντιήρωας.
Αλεξάντερ Ισάκ

Ο Αλεξάντερ Ισάκ ("Alexander Isak", 21 Σεπτεμβρίου 1999) είναι Σουηδός ποδοσφαιριστής ο οποίος αγωνίζεται ως επιθετικός για τη Ρεάλ Σοσιεδάδ και την εθνική ομάδα της Σουηδίας.

Ο Ισάκ ξεκίνησε την καριέρα του από την ΑΙΚ, όπου τη σαιζόν 2016-17 σκόραρε 10 γκολ σε 24 συμμετοχές. Τον Ιανουάριο του 2017 αποκτήθηκε από την Μπορούσια Ντόρτμουντ για μη δημοσιευμένο ποσό, το οποίο εκτιμήθηκε ότι ήταν της τάξης των 9 εκατομμυρίων ευρώ. Τη σαιζόν 2018-19 δόθηκε δανεικός στη Βίλεμ ΙΙ, όπου έγινε ο πρώτος γεννημένος στο εξωτερικό παίκτης ο οποίος σκόραρε 12 γκολ στους 12 πρώτους αγώνες πρωταθλήματος. Το καλοκαίρι του 2019 αποκτήθηκε από τη Ρεάλ Σοσιεδάδ με συμβόλαιο ύψους ενός εκατομμυρίου το χρόνο.

Ο Ισάκ πραγματοποίησε το ντεμπούτο του με την εθνική Σουηδίας τον Ιανουάριο του 2017, σε φιλικό αγώνα, και έκτοτε έχει πραγματοποιήσει 24 συμμετοχές με το εθνόσημο, σκοράροντας 6 γκολ. Τον Ιανουάριο του 2017 έγινε ο νεαρότερος σκόρερ στην ιστορία της εθνικής Σουηδίας, σε ηλικία 17 ετών και 113 ημερών.
Εράν Ζαχάβι

Ο Εράν Ζαχάβι (ערן זהבי‎, 25 Ιουλίου 1987) είναι Ισραηλινός ποδοσφαιριστής ο οποίος αγωνίζεται ως επιθετικός μέσος ή επιθετικός για λογαριασμό της Αϊντχόφεν και της εθνικής ομάδας του Ισραήλ.

Ο Ζαχάβι ξεκίνησε την καριέρα του από την Χάποελ Τελ Αβίβ και το 2011 αποκτήθηκε για την Παλέρμο. Τον Ιανουάριο του 2013 αποκτήθηκε από την Μακάμπι Τελ Αβίβ έναντι 250.000 €. Ο Ζαχάβι αναδείχθηκε πρώτος σκόρερ του πρωταθλήματος Ισραήλ τρεις συνεχόμενες σαιζόν, 2013-14 (29 γκολ, ρεκόρ συλλόγου), 2014-15 (27 γκολ) και 2015-16 (35 γκολ, ρεκόρ πρωταθλήματος όλων των εποχών). Το Δεκέμβριο του 2014 ο Ζαχάβι έσπασε το ρεκόρ του ισραηλινού πρωταθλήματος, σκοράροντας σε 18 συνεχόμενους αγώνες. Το καλοκαίρι του 2016 αποκτήθηκε από την Κουανγκτσόου με συμβόλαιο ύψους 12,5 εκατομμύρια ευρώ. Τη σαιζόν 2017, ο Ζαχαβί αναδείχθηκε σε πρώτο σκόρερ του πρωταθλήματος Κίνας με 27 γκολ και αναδείχθηκε πολυτιμότερος παίκτης του πρωταθλήματος. Τη σαιζόν 2019 ο Ζαχαβί σκόραρε 29 φορές, σπάζοντας το ρεκόρ σκοραρίσματος σε μία σαιζόν του κινεζικού πρωταθλήματος. Το 2020 αποκτήθηκε από την ΠΣΦ Αϊντχόφεν.

Ο Ζαχάβι πραγματοποίησε το ντεμπούτο του με την εθνική ομάδα αντρών του Ισραήλ το 2010 και έχει πραγματοποιήσει 59 συμμετοχές με το εθνόσημο, σκοράροντας 24 γκολ.
Ζαχαρίας Παναγιωτίδης

Ο Ζαχαρίας Παναγιωτίδης ήταν Έλληνας αγωνιστής και πολιτικός της επανάστασης του 1821 από την Σκόπελο.

Το 1821 συμμετείχε στην Συνέλευση των Σαλώνων κι έπειτα στην Α΄ Εθνοσυνέλευση Επιδαύρου ως παραστάτης Θεσσαλίας και Αγράφων. Μέλος του Βουλευτικού το 1824, και το 1827. Πήρε μέρος και στην Δ΄ Εθνοσυνέλευση Άργους το 1829 ως πληρεξούσιος Σκοπέλου, Σκιάθου και Ηλιοδρομίων.
Μάριο Χέζονια

Ο Μάριο Χέζονια (αγγ: Mario Hezonja, , Ντούμπροβνικ, 25 Φεβρουαρίου 1995) είναι Κροάτης επαγγελματίας διεθνής καλαθοσφαιριστής. Με ύψος 2.03μ. αγωνίζεται στη θέση του Σμολ φόργουορντ / Σούτινγκ γκαρντ για την ομάδα του Παναθηναϊκού στην Ευρωλίγκα και το Πρωτάθλημα Ελλάδας. Επιλέχθηκε το 2015 στην πέμπτη θέση του ντραφτ από τους Ορλάντο Μάτζικ. Μπασκετικό του πρότυπο αποτελεί ο Δημήτρης Διαμαντίδης.
Ελπίζοντας καρδιά μου

Ελπίζοντας καρδιά μου (Ισπανικά: "Esperanza del corazón") είναι τηλενουβέλα μεξικάνικης παραγωγής του 2011. Είναι ριμέικ των Μεξικάνικων τηλενουβέλων του 1994, "Aguetas de Color de Rosa" και του 1996 "Confidente de Secundaria".

Πρωταγωνιστούν Λουσία Μέντες, Φερνάντο Αγιέντε, Μπιάνκα Μαροκίν και Πατρίσιο Μποργκέτι.
Και αύριο θα είναι μια άλλη μέρα

Και αύριο θα είναι μια άλλη μέρα (Ισπανικά: "Y mañana será otro día") είναι τηλενουβέλα μεξικάνικης παραγωγής του 2018. Είναι ριμέικ της Χιλιανής τηλενουβέλας του 2009 "Cuenta conmigo".

Πρωταγωνιστούν Ανχέλικα Βάλε, Ντιέγο Ολιβέρα, Αλεχάντρα Μπάρρος και Λουίς Άτσα.
Δραπέτες της Κολάσεως

Οι Δραπέτες της Κολάσεως (Πρωτότυπος τίτλος: "Passage to Marseille") είναι μια δραματική πολεμική ταινία Αμερικανικής παραγωγής του 1944 σε σκηνοθεσία Μάικλ Κερτίζ και σενάριο των Κέισι Ρόμπινσον και Τζακ Μοφτ βασισμένο στο μυθιστόρημα "Sans Patrie" (Άνθρωποι χωρίς Χώρα) των Τσαρλς Νόρντχοφ και Τζέιμς Νόρμαν Χαλ. Πρωταγωνιστούν οι Χάμφρεϊ Μπόγκαρτ, Μισέλ Μοργκάν και Κλοντ Ρέινς.
Φεντερίκο Κιέζα

Ο Φεντερίκο Κιέζα ("Federico Chiesa", 25 Οκτωβρίου 1997) είναι Ιταλός ποδοσφαιριστής ο οποίος αγωνίζεται για λογαριασμό της Γιούβεντους, δανεικός από τη Φιορεντίνα, και της εθνικής ομάδας Ιταλίας. Αγωνίζεται κυρίως ως πλάγιος μέσος, αλλά μπορεί να χρησιμοποιηθεί και ως επιθετικός.

Ο Κιέζα ξεκίνησε την καριέρα του από τις ακαδημίες της Φιορεντίνα. Πραγματοποίησε το ντεμπούτο του με την κυρία ομάδα το 2016. Τις 5 Οκτωβρίου 2020, ο Κιέζα αποκτήθηκε με μορφή διετούς δανεισμού από τη Γιουβέντους, με 3 εκατομμύρια ευρώ δάνειο τη πρώτη σαιζόν και 7 τη δεύτερη, με υποχρέωση αγοράς για 40 εκατομμύρια συν 10 εκατομμύρια σε διάφορες μεταβλητές.

Ο Κιέζα πραγματοποίησε το ντεμπούτο του με την εθνική ομάδα αντρών της Ιταλίας τον Μάρτιο του 2018 και έκτοτε έχει πραγματοποιήσει 21 συμμετοχές με το εθνόσημο, σκοράροντας μία φορά.
Δηλώνω ένοχη

Δηλώνω ένοχη (Ισπανικά: "Me declaro culpable") είναι τηλενουβέλα μεξικάνικης παραγωγής του 2017. 

Πρωταγωνιστούν Ντανιέλα Κάστρο, Μαϊρίν Βιγιανουέβα και Χουάν Σολέρ.
Η Οικογένεια Μπελιέ

Η Οικογένεια Μπελιέ (γαλλικά: La Famille Bélier) είναι γαλλική δραματική κωμωδία του 2014 σε σκηνοθεσία Ερίκ Λαρτιγκώ.

Η ταινία έλαβε έξι υποψηφιότητες στα Βραβεία Σεζάρ, κερδίζοντας το βραβείο για την πιο υποσχόμενη ηθοποιό για τη Λουάν Εμερά.
Σταυρούλα Σαμαρά

Η Σταυρούλα Σαμαρά (γεν. 8 Ιουλίου 1994) είναι Ελληνίδα αθλήτρια της ρυθμικής γυμναστικής και ολυμπιονίκης.

Συμμετείχε στα παγκόσμια πρωταθλήματα ρυθμικής γυμναστικής 2010, 2011, 2013, 2014 και 2015. Συμμετείχε στους Ευρωπαϊκούς Αγώνες 2015 στο Μπακού. 

Συμμετείχε στους Ολυμπιακοί Αγώνες του 2012 στο Λονδίνο. Το 2016 συμμετείχε στους Ολυμπιακούς Αγώνες 2016 στο Ρίο ντε Τζανέιρο ως μέρος της ελληνικής εθνικής ομάδας, αλλά η ομάδα τερμάτισε 13η και δεν προκρίθηκε στον τελικό. Σπούδασε στο πανεπιστήμιο Κουίν Μάργκαρετ και στο ΕΚΠΑ.
Μέχρι να μας χωρίσουν τα χρήματα

Μέχρι να μας χωρίσουν τα χρήματα (Ισπανικά: "Hasta que el dinero nos separe") είναι τηλενουβέλα μεξικάνικης παραγωγής του 2009. Είναι ριμέικ της Κολομβιανής τηλενουβέλας του 2006, "Hasta que la plata nos separe".

Πρωταγωνιστούν Πέδρο Φερνάντες, Ιτατί Καντοράλ, Βίκτορ Νοριέγα και Λους Ελένα Γκονσάλες.
Σωκράτης Πετκάκης

Ο Σωκράτης Πετκάκης είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1965 ως το 1970, κατακτώντας το κύπελλο Ελλάδος της σεζόν 1969-70.
Κάμβρια έκρηξη

250px|μικρογραφία|Αναπαράσταση οργανισμού εκείνης της περιόδου
Η Κάμβρια έκρηξη ήταν ένα γεγονός πριν από περίπου 541 εκατομμύρια χρόνια κατά την Κάμβρια περίοδο. Διήρκεσε περίπου 13 με 25 εκατομμύρια χρόνια και είχε ως αποτέλεσμα τη δημιουργία του ζωικού βασιλείου. Η έκρηξη συνοδεύτηκε από σημαντικές διαφοροποιήσεις και σε άλλες ομάδες οργανισμών. 

Πριν από την έκρηξη, οι περισσότεροι οργανισμοί ήταν σχετικά απλοί, αποτελούμενοι από μεμονωμένα κύτταρα ή μικρούς πολυκύτταρους οργανισμούς, που περιστασιακά οργανώνονταν σε αποικίες. Καθώς ο ρυθμός διαφοροποίησης στη συνέχεια επιταχύνθηκε, οι οργανισμοί έτειναν να μοιάζουν με τους σημερινούς. Σχεδόν οτιδήποτε ζωντανό υπάρχει σε αυτόν τον πλανήτη, άρχισε να εμφανίζεται αυτήν την περίοδο.
Γιούκι Τσουνόντα

Ο Γιούκι Τσουνόντα είναι ένας Ιάπωνας οδηγός αγώνων που αγωνίζεται στη Φόρμουλα 1 για τον λογαριασμό της Scuderia AlphaTauri. Είναι ο πρωταθλητής της Ιαπωνικής F4 για το 2018 και είναι μέλος του Honda Formula Dream Project και του Red Bull Junior Team. Τερμάτισε τρίτος στο Πρωτάθλημα της Φόρμουλα 2 το 2020 και αναμένεται να κάνει το ντεμπούτο του στη Φόρμουλα 1 στο 2021 για την AlphaTauri, μια ομάδα που ανήκει στην Red Bull και χρησιμοποιεί κινητήρες Honda.
Άρθρο Ένα

Το ΄Άρθρο Ένα (Ιταλικά: "Articolo Uno)" είναι ένα σοσιαλδημοκρατικό κόμμα στην Ιταλία. Αρχηγός του κόμματος είναι ο Ρομπέρτο Σπεράντσα, ο Υπουργός Υγείας της Ιταλικής κυβέρνησης.
Μάχη του ποταμού Μάργου

Η Μάχη του ποταμού Μάργου διεξήχθη τον Ιούλιο του 285 μεταξύ των στρατών των Ρωμαίων αυτοκρατόρων Διοκλητιανού και Καρίνου στην κοιλάδα του ποταμού Μάργου (του σημερινού Μεγάλου Μοράβα) στη Μοισία (σημερινή Σερβία ). Η μάχη αποδείχθηκε το σημείο καμπής που οδήγησε στην τελική επίλυση της κρίσης του τρίτου αιώνα και στην επιστροφή της σταθερότητας στην Αυτοκρατορία.

Ο Καρίνου ηγήθηκε της μεγαλύτερης δύναμης, αλλά η πίστη του στρατού του σίγουρα αμφισβητείται. Ο Καρίνος φέρεται να είχε αποξενωθεί από άνδρες, των οποίων η υποστήριξη ήταν κρίσιμη για την επιτυχία του, συμπεριλαμβανομένης της κακομεταχείρισης της Συγκλήτου και των γυναικών της και την αποπλάνηση των συζύγων των αξιωματικών του. Οι ακριβείς συνθήκες της μάχης είναι αμφίβολες, αλλά είναι γνωστό ότι ο Καρίνος σκοτώθηκε κατά τη διάρκειά της, πιθανότατα από έναν από τους δικούς του αξιωματικούς.

Ο Διοκλητιανός έμεινε τότε αποκλειστικός κυρίαρχος της Ρωμαϊκής Αυτοκρατορίας. Η μάχη μπορεί να είχε κλίνει προς τον Καρίνο στην αρχή, αλλά γύρισε προς όφελος του Διοκλητιανού μετά την απομάκρυνση του Πρετωριανού του Καρίνου, του Αριστόβουλου. Μερικοί μελετητές υποπτεύονται ότι ο Αριστόβουλος ήταν ο αξιωματικός που ήταν υπεύθυνος για τη δολοφονία του Καρίνου, μια εκδοχή που κερδίζει έδαφος λόγω του γεγονότος ότι ο Διοκλητιανός επιβράβευσε αργότερα τον Αριστόβουλο, διατηρώντας τον στο αξίωμα του Πρετωριανού και Υπάτου για το υπόλοιπο του 285.

Μετά τη νίκη του, ο Διοκλητιανός ζήτησε όρκο πίστης από τα πρώην στρατεύματα του Καρίνου, και έπειτα έστρεψε την προσοχή του στα σύνορα του Δούναβη, όπου οι Μαρκομάνοι και οι Κάδοι διεξήγαγαν επιδρομές σε όλο το μήκος τους.
Διονύσιος Πετράκης

Ο Διονύσιος Πετράκης ήταν Έλληνας αγωνιστής, μοναχός και πολιτικός της επανάστασης του 1821 από την Αθήνα.

Ο Διονύσιος καταγόταν από γνωστή οικογένεια ιερωμένων των Αθηνών, την Οικογένεια Πετράκη. Προεπαναστατικά αλλά και την περίοδο της επανάστασης ήταν Ηγούμενος της Μονής Πετράκη σαν "Διονύσιος Β΄". Σαν ηγούμενος πήγε το 1795 στην Κωνσταντινούπολη, με συνοδεία του τους προκρίτους της πόλης, και κατάφερε να χαρακτηριστεί η Μονή βακούφι, έτσι γλίτωνε την βαριά φορολογία, και να απομακρύνουν τον διοικητή Αλή Χασεκλή που καταδυνάστευε την πόλη. Επίσης καθιερώθηκε επί ηγουμενίας η μονή να πληρώνει τον μισθό του σχολάρχη της Σχολής Ντέκα που ανέλαβε υπό την εποπτεία της. Διάδοχος του ηγούμενος στην Μονή ήταν ο αδελφός του Παρθένιος.

Το 1821 συμμετείχε στην Α΄ Εθνοσυνέλευση Επιδαύρου ως παραστάτης Αθηνών, όπου κι εκλέγηκε για το Βουλευτικό του 1822. Το 1822 υπογράφει μαζί με άλλους την συνθήκη της παράδοσης της Ακρόπολης και έπειτα εκλέγεται έφορος της πόλεως Αθηνών και διορίζεται έφορος της Αστυνομίας.
Γιώργος Απέργης

Ο Γιώργος Απέργης (Αθήνα, 23 Δεκεμβρίου 1945) είναι Έλληνας συνθέτης που εργάζεται κυρίως στον τομέα του πειραματικού μουσικού θεάτρου, αλλά έχει επίσης συνθέσει όπερες, συμφωνική μουσική και μεγάλο αριθμό συνθέσεων μουσικής δωματίου.